**NORAKSTS**

Limbažos

**PASKAIDROJUMA RAKSTS**

**Limbažu novada pašvaldības domes 2021. gada 25. novembra saistošajiem noteikumiem Nr.35**

**“****Par kārtību, kādā tiek saskaņota un organizēta ielu tirdzniecība Limbažu novada administratīvajā teritorijā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi paredz vienotas prasības ielu tirdzniecības un tirdzniecības organizēšanas vietas saskaņošanai publiskās vietās ar pašvaldību un rada nepieciešamību pašvaldībai izdot atbilstošas atļaujas. Projekts nepieciešams, lai izpildītu Alkoholisko dzērienu aprites likuma 8. panta pirmajā un trešajā daļā un Ministru kabineta 2010.gada 12.maija noteikumu Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 8., 8.1 un 9.punktā noteiktos pašvaldības pienākumus un regulētu kārtību, kādā tirdzniecības dalībnieks, sabiedriskās ēdināšanas pakalpojumu sniedzējs vai tirdzniecības organizators saskaņo ar pašvaldību tirdzniecības vietas iekārtošanu un jaunu tirgus izveidošanu |
| 2. Projekta nepieciešamības pamatojums | Saistošie noteikumi paredz kārtību, kādā ar pašvaldību jāsaskaņo tirdzniecības vietas iekārtošana, tajā skaitā pastāvīgās tirdzniecības vietas un tiek izsniegta atļauja ielu tirdzniecības veikšanai vai ielu tirdzniecības organizēšanai Limbažu novada administratīvajā teritorijā publiskās vietās, kā arī ielu tirdzniecības vietas un realizējamās preču grupas ielu tirdzniecības ietvaros. Saistošie noteikumi nosaka kārtību, kādā saņemama pašvaldības atļauja ielu tirdzniecībai vai ielu tirdzniecības organizēšanai ar pašvaldību saskaņotajā ielu tirdzniecības vietā, kārtību, kādā jāsaskaņo sabiedriskās ēdināšanas pakalpojumu sniegšana un tiek izsniegta ielu tirdzniecības atļauja, kārtību, kādā tiek saskaņota alkoholisko dzērienu mazumtirdzniecība, izbraukuma tirdzniecība sabiedriskos pasākumos, prasības tirdzniecības dalībniekiem, organizatoriem kārtības nodrošināšanai, nosacījumus ielu tirdzniecības dalībniekam, organizatoram izsniegtās atļaujas darbības apturēšanai uz laiku vai tās anulēšanai, un kārtību, kādā tiek piešķirts tirgus statuss un tirgus pārvaldītājs saskaņo ar pašvaldību tirgus noteikumus. |
| 3. Informācija par plānoto projekta ietekmi uz pašvaldības budžetu | Pašvaldības budžets būtiski netiks ietekmēts, tomēr tiks iekasēta pašvaldības nodeva par tirdzniecību publiskajās vietās. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Sabiedrības mērķgrupa, uz kuru attiecināms saistošo noteikumu tiesiskais regulējums, ir personas, kuras nodarbojas ar ielu tirdzniecību (ielu tirdzniecības organizēšanu) publiskās vietās vai organizē tirdzniecību tirgū Limbažu novadā. Rezultātā pašvaldības teritorijā tiks sakārtota uzņēmējdarbības vide – tirdzniecība publiskās vietās. |
| 5. Informācija par administratīvajām procedūrām | Lai saņemtu pašvaldības atļauju tirdzniecībai norādītajās publiskajās vietās vai organizētu ielu tirdzniecību vai sniegtu sabiedriskās ēdināšanas pakalpojumu sniegšanu Limbažu novadā, tirgus dalībniekam/tirdzniecības organizatoram ir jāiesniedz Limbažu novada pašvaldībā iesniegums, pievienojot informāciju saskaņā ar Ministru kabineta 12.05.2010. noteikumu Nr. 440 “Noteikumi par tirdzniecības veidiem, kas saskaņojami ar pašvaldību un tirdzniecības organizēšanas kārtību” 15. un 19. punktu. Atļauju piecu darba dienu laikā izsniedz Limbažu novada pašvaldības attiecīgā pilsētas un pagastu apvienības pārvaldes vadītājs vai pagasta pārvaldes vadītājs |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām netika veiktas. |

Limbažu novada pašvaldības

Domes priekšsēdētājs /paraksts/ D.Straubergs

**Noraksts PAREIZS**

Limbažu novada Centrālās administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**